Diari Oficial de la Generalitat Valenciana


Sumari del DOGV 8071, del 27-06-2017 (2017/5537)

RESOLUCIÓ de 12 de juny de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual s'eleva a definitiva la llista provisional de persones admeses i excloses a les proves selectives d'accés a l'escala APF-01-01, subalterns, torn de persones amb diversitat funcional intel·lectual, convocatòria 5/14.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8071

Data del DOGV
:   27-06-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/5537


Data del document
:   12-06-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 12 de juny de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual s'eleva a definitiva la llista provisional de persones admeses i excloses a les proves selectives d'accés a l'escala APF-01-01, subalterns, torn de persones amb diversitat funcional intel·lectual, convocatòria 5/14. [2017/5537]  
D'acord amb el que estableixen l'article 10.2 del Decret 33/1999, de 9 de març, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de funció pública, i la base 7.5 de l'Ordre 28/2016, de 26 d'octubre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés a l'escala APF-01-01, subalterns, torn de persones amb diversitat funcional intel·lectual, convocatòria 5/14 (DOCV 7915, 11.11.2016), resolc:  
  
  
Primer  
Elevar a definitiva la llista provisional de persones admeses i excloses a la convocatòria 5/14, publicada en el DOCV número 8028, de 27 d'abril de 2017.  
Una vegada vistes les reclamacions i esmenats els defectes, la llista esmentada queda com segueix:  
Annex I. Persones admeses a les proves per ordre alfabètic, amb expressió de la modalitat d'examen, segons es tracte de diversitat funcional intel·lectual del tipus límit/lleu o moderada.  
Annex II. Persones excloses per ordre alfabètic, amb expressió de la causa d'exclusió.  
Annex III. Persones admeses a les proves en la modalitat de diversitat funcional intel·lectual moderada.  
Annex IV. Persones admeses a les proves en la modalitat de diversitat funcional intel·lectual límit/lleu.  
  
Segon  
Convocar totes les persones admeses (Alacant, Castelló i València) a la realització del primer exercici que tindrà lloc el pròxim dia 25 de setembre de 2017 (dilluns), a les 16.30 hores a l'edifici de Direcció, Administració i Docència (planta soterrani) de l'Hospital la Fe, avinguda Fernando Abril Martorell, número 106, 46571 València.  
L'ordre de crida dels aspirants començarà amb la lletra «M» d'acord amb el resultat del sorteig celebrat el dia 7 de març de 2016 (DOCV 7740, 14.03.2016).  
Les persones admeses hauran d'acreditar la seua personalitat per mitjà de la presentació del DNI, del passaport o del permís de conduir en el moment de ser cridades a les aules on es realitze l'exercici corresponent a la present convocatòria sense que per a aquest efecte siguen vàlides les fotocòpies compulsades dels documents esmentats, així com de l'exemplar per a la persona interessada de la sol·licitud d'admissió a les proves.  
D'acord amb el que disposa la base 9.2 de convocatòria 5/14 les persones admeses perdran el seu dret quan es personen en els llocs de realització quan ja s'hagen iniciat les proves o per la inassistència a aquestes encara que siga per causes justificades.  
  
  
Tercer  
Contra aquesta resolució, que posa fi a la via administrativa, es podrà interposar un recurs contenciós administratiu davant del Jutjat Contenciós Administratiu de València, en el termini de dos mesos, comptadors des de l'endemà de la publicació, de conformitat amb el que estableixen els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, i segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, podrà interposar-se potestativament recurs de reposició davant del mateix òrgan que va dictar l'acte contra el qual es recorre, en el termini d'un mes, comptador des de l'endemà de la publicació. Tot això, sense perjuí que puga interposar-se, si és el cas, qualsevol altre que s'estime procedent.  
  
València, 12 de juny de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.